

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 28.septembrī Nr.**510**

(prot.Nr.**24**, **19**.§)

Par lokālplānojuma „Transporta infrastruktūras plānošana Ruģeļu mikrorajonā” izstrādes pārtraukšanu un Daugavpils pilsētas domes 2017.gada 14.decembra lēmuma Nr.705 „Par lokālplānojuma „Transporta infrastruktūras plānošana Ruģeļu mikrorajonā” izstrādes uzsākšanu” atzīšanu par spēku zaudējušu

Pamatojoties uz Teritorijas attīstības plānošanas likuma 12.panta trešo daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, un ņemot vērā 2018.gada 16.maija Daugavpils pilsētas domes Pilsētbūvniecības un vides komisijas lēmumu Nr.9, 2018.gada 9.augusta Daugavpils pilsētas domes lēmumu Nr.417 „Par Daugavpils pilsētas teritorijas plānojuma 2019.-2031.gadam redakcijas 1.0. un Vides pārskata projekta nodošanu publiskajai apspriešanai un institūciju atzinumu saņemšanai”, SIA „Daugavpils mērnieks” (reģ.Nr.41503065832) 2018.gada 5.septembra iesniegumu, atklāti balsojot: PAR – 10 (J.Dukšinskis, A.Elksniņš, M.Ivanova-Jevsejeva, R.Joksts, I.Kokina, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Pārtraukt lokālplānojuma „Transporta infrastruktūras plānošana Ruģeļu mikrorajonā” izstrādi.

2. Atzīt par spēku zaudējušu Daugavpils pilsētas domes 2017.gada 14.decembra lēmumu Nr.705 „Par lokālplānojuma „Transporta infrastruktūras plānošana Ruģeļu mikrorajonā” izstrādes uzsākšanu”.

3. Lēmumu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā (turpmāk – sistēma), pašvaldības mājas lapā [www.daugavpils.lv](http://www.daugavpils.lv).

4. Daugavpils pilsētas domes Pilsētplānošanas un būvniecības departaments ir atbildīgs par lēmuma izpildi.

Domes priekšsēdētāja 1.vietnieks *(personiskais paraksts)* I.Prelatovs